CELEX: 62018CB0269
Language: lt
Date: 2018-07-05 00:00:00
Title: Byla C-269/18: 2018 m. liepos 5 d. Teisingumo Teismo (pirmoji kolegija) nutartis byloje (Raad van State (Nyderlandai) prašymas priimti prejudicinį sprendimą) Staatssecretaris van Veiligheid en Justitie / C ir J, S / Staatssecretaris van Veiligheid en Justitie (Prašymas priimti prejudicinį sprendimą — Prejudicinio sprendimo priėmimo skubos tvarka procedūra — Teisingumo Teismo procedūros reglamento 99 straipsnis — Tarptautinės apsaugos suteikimo ir panaikinimo bendra tvarka — Direktyva 2013/32/ES — 46 straipsnio 6 ir 8 dalys — Akivaizdžiai nepagrįstas tarptautinės apsaugos prašymas — Teisė į veiksmingą teisinę gynybą — Leidimas likti valstybės narės teritorijoje — Direktyva 2008/115/EB — 2, 3 ir 15 straipsniai — Neteisėtas buvimas šalyje — Sulaikymas)

24.9.2018   
            
            
               LT
            
            
               Europos Sąjungos oficialusis leidinys
            
            
               C 341/3
            
         
      2018 m. liepos 5 d. Teisingumo Teismo (pirmoji kolegija) nutartis byloje (Raad van State (Nyderlandai) prašymas priimti prejudicinį sprendimą) Staatssecretaris van Veiligheid en Justitie / C ir J, S / Staatssecretaris van Veiligheid en Justitie
      
      (Byla C-269/18) (1)
      
      ((Prašymas priimti prejudicinį sprendimą - Prejudicinio sprendimo priėmimo skubos tvarka procedūra - Teisingumo Teismo procedūros reglamento 99 straipsnis - Tarptautinės apsaugos suteikimo ir panaikinimo bendra tvarka - Direktyva 2013/32/ES - 46 straipsnio 6 ir 8 dalys - Akivaizdžiai nepagrįstas tarptautinės apsaugos prašymas - Teisė į veiksmingą teisinę gynybą - Leidimas likti valstybės narės teritorijoje - Direktyva 2008/115/EB - 2, 3 ir 15 straipsniai - Neteisėtas buvimas šalyje - Sulaikymas))
      (2018/C 341/03)
      Proceso kalba: nyderlandų
      
         Prašymą priimti prejudicinį sprendimą pateikęs teismas
      
      
         Raad van State
      
      
         Šalys
      
      
         Apeliantai: Staatssecretaris van Veiligheid en Justitie, J, S
      
      
         Kitos apeliacinio proceso šalys: C, Staatssecretaris van Veiligheid en Justitie
      
      
         Rezoliucinė dalis
      
      2008 m. gruodžio 16 d. Europos Parlamento ir Tarybos direktyva 2008/115/EB dėl bendrų nelegaliai esančių trečiųjų šalių piliečių grąžinimo standartų ir tvarkos valstybėse narėse ir 2013 m. birželio 26 d. Europos Parlamento ir Tarybos direktyva 2013/32/ES dėl tarptautinės apsaugos suteikimo ir panaikinimo bendros tvarkos turi būti aiškinamos taip: pagal jas draudžiama, kad trečiosios šalies pilietis, kurio tarptautinės apsaugos prašymą kaip akivaizdžiai nepagrįstą pirmojoje instancijoje atmetė kompetentinga administracinė institucija, būtų sulaikytas siekiant išsiųsti jį iš šalies, jeigu remiantis Direktyvos 2013/32 46 straipsnio 6 ir 8 dalimis jam leista pasilikti šalies teritorijoje, kol bus priimtas sprendimas dėl jo skundo, susijusio su teise likti toje teritorijoje laukiant, kol bus išnagrinėtas skundas dėl sprendimo atmesti jo tarptautinės apsaugos prašymą.
      
         (1)  OL C 276, 2018 8 6.